Ego Stephanetus de Ceys, domicellus, quondam filius domini Richardi, militis, domini de Cey, notum facio universis presentes litteras inspecturis et audituris quod ego confiteor et dico in veritate me habuisse et recepisse a nobili viro domino Johanne de Cabilone, domino de Allato, domino meo, viginti libras bonorum et expendibilium turonensium in pecunia numerata, et de hiis teneo me plenarie pro pagato; pro qua pecunie summa obligavi et nomine [et] titulo obligacionis tradidi predicto domino Johanni, domino meo, duas partes pro indiviso de foresta sita subtus villam de Deserviler, et piscatores meos, homines meos, videlicet Winetum et Perrenetum, fratres, et eorum liberos, de Emondens, cum eorum mansis seu te[ne]mentis, et riveriam meam de Emondens; que predicte res omnes et singule sunt de feodo predicti Johannis, domini mei, et eas ab ipso teneo in feodum. In cujus rei testimonium, ego predictus Stephanetus, domicellus, sigillum venerabilis capituli ecclesie Sancti Anatholii Salinensis presentibus litteris rogavi et feci apponi... Actum XIº kalendas septembris, anno Domini Mº CCº octogesimo secundo.